
			SINOPSI 


			 


			Llet i mel és el primer llibre de poemes que va publicar Rupi Kaur i que la va fer justament cèlebre, amb més de 2,5 milions d’exemplars venuts. Després de publicar amb èxit a Empúries El sol i les seves flors i Tot el que em cal ja ho duc a dins, publiquem Llet i mel, encara inèdit en català, i també, com els altres dos, en traducció de Bel Olid. Aquest llibre està dividit en quatre capítols, i cada capítol té un propòsit diferent. S'adreça a un dolor diferent. Cura un mal del cor diferent.  


			
	 

	 	
	 
   


			llet 


			i mel 


			 


			rupi kaur 


			 


			traducció de bel olid 


			 

			
			 

			
			 

			
			 

			
			 


			Editorial Empúries 


			Barcelona 


			
	 

	 	
	 
   


			per 


			als braços 


			que em sostenen 


			
	 

	 	
	 
   


			em va despertar el plor del cor ahir a la nit 


			què vols que faci? vaig demanar-li 


			el cor va dir-me 


			escriu el llibre 

			com se’t pot fer tan fàcil 


			portar-te bé amb la gent va preguntar ell 


			 


			em va regalimar llet i mel 


			dels llavis en respondre 


			 


			perquè la gent no s’ha 


			portat bé amb mi 


			
	 

	 	
	 
   


			el primer noi que em va besar 


			em va agafar per les espatlles 


			com el manillar de 


			la primera bici 


			en què devia pujar 


			jo tenia cinc anys 


			 


			els llavis d’ell feien 


			l’olor de la fam 


			que se li havia enganxat del 


			pare devorant la mare a les quatre de la matinada 


			 


			era el primer noi 


			que m’ensenyava que el meu cos era 


			per donar-lo a qui el volgués 


			que jo no havia de sentir-me 


			completa de cap manera 


			 


			i redeu 


			si vaig sentir-me tan buida 


			com la seva mare a un quart i mig de cinc de la matinada 

			t’han 


			ensenyat 


			que les teves cames 


			són una parada tècnica per als homes 


			que busquen un lloc on poder descansar 


			un cos vacant que sigui prou buit 


			per als convidats però ningú 


			dels que hi entren 


			té cap ganes de 


			quedar-s’hi 


			
	 

	 	
	 
   


			és teva la sang 


			de les meves venes 


			digues com se suposa 


			que me n’he d’oblidar 


			
	 

	 	
	 
   


			la terapeuta col·loca 


			la nina al teu davant 


			és de la mida de les nenes 


			que els agrada tocar als teus oncles 


			 


			assenyala on posava les mans 


			 


			assenyales el punt 


			entre les cames el punt 


			que et va treure masegant-te 


			com si fos una confessió 


			 


			com et sents 


			 


			t’arrenques el nus 


			de la gola 


			amb les dents 


			i dius bé 


			anestesiada de fet 


			 


			– sessions entre setmana 

			se suposava que havia de ser 


			el primer home de la teva vida 


			encara el busques 


			arreu 


			 


			– pare 


			
	 

	 	
	 
   


			tenies tanta por 


			de la meva veu 


			que vaig decidir 


			tenir-n’hi jo també 

			ella era una rosa 


			a les mans dels que 


			no tenien cap intenció 


			de quedar-se-la 


			
	 

	 	
	 
   


			cada vegada que 


			dius a la teva filla 


			que li crides 


			perquè l’estimes 


			li ensenyes a confondre 


			la ràbia amb la tendresa 


			i això sembla bona idea 


			fins que creix i 


			confia en homes que li fan mal 


			perquè se t’assemblen 


			tantíssim 


			 


			– als pares que tenen filles 

			he tingut relacions sexuals va dir ella 


			però no sé 


			com és 


			fer l’amor 


			
	 

	 	
	 
   


			si hagués sabut com 


			era la seguretat 


			no hauria passat 


			tant de temps caient 


			en braços que no ho eren 

			per al sexe cal que consentin dos 


			si una persona està allà estirada sense fer res 


			perquè no està preparada 


			o no li ve de gust 


			o simplement no ho vol 


			però l’altra té relacions sexuals 


			amb el seu cos no és amor 


			és violació 


			
	 

	 	
	 
   


			la idea que tenim 


			tanta capacitat d’estimar 


			però continuem decidint 


			ser tòxics 

			Gracias por adquirir este eBook



			
Visita Planetadelibros.com y descubre una
nueva forma de disfrutar de la lectura

